stanford-oval/wikipedia huggingface dataset:
ทางหลวงแผ่นดินหมายเลข 114

|  ทางหลวงแผ่นดินหมายเลข 114 |
| --- | --- |
ถนนวังขวา
ข้อมูลของเส้นทาง
ความยาว: 4.854 กิโลเมตร (3.016 ไมล์)
ทางแยกที่สำคัญ
ปลายทางทิศตะวันออก:  ทล.11 ใน อ.เมือง จ.ลำพูน
 :  ทล.116 ใน อ.เมือง จ.ลำพูน
ปลายทางทิศตะวันตก:  ทล.106 ใน อ.เมือง จ.ลำพูน
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 114 เป็นทางหลวงแผ่นดินที่เข้าตัวเมืองลำพูน ซึ่งเป็นทางผ่านเพื่อเข้าสู่ จังหวัดแม่ฮ่องสอน โดยผ่าน อำเภอป่าซาง โดยจะมีทางแยกในเขตตำบลป่าสัก ซึ่งจะเป็น ทางหลวงแผ่นดินหมายเลข 116 เพื่อเข้าสู่ ทางหลวงแผ่นดินหมายเลข 108 ได้ ทำให้ผู้ใช้ทางสามารถไปทางอำเภอป่าซาง,อำเภอบ้านโฮ่ง และอำเภอลี้ รวมทั้งอำเภอทางตอนใต้ของจังหวัดเชียงใหม่และจังหวัดแม่ฮ่องสอนได้ โดยไม่จำเป็นต้องเข้าตัวเมืองเชียงใหม่ สายทางเริ่มต้นที่สามแยกดอยติ ตำบลป่าสัก อำเภอเมืองลำพูน จังหวัดลำพูน และสิ้นสุดที่ถนนเชียงใหม่-ลำพูน ในเขตเทศบาลเมืองลำพูน อำเภอเมืองลำพูน จังหวัดลำพูน มีระยะทางตลอดทั้งสายรวม 4.854 กิโลเมตร
ทั้งนี้ในอนาคตจะมีการทำสะพานต่างระดับบริเวณทางแยกดอยติ เพื่อให้ประชาชนในเขตจังหวัดลำปางหรือทางทิศใต้สามารถสัญจรไปได้ง่ายเช่นกัน
ฟงไสหยก สู้บนหัวคน

| ฟงไสหยก สู้บนหัวคน |
| --- | --- |
โปสเตอร์ภาพยนตร์แบบดั้งเดิม
กำกับ: หยวน ขุย
เขียนบท: เฉิน ขินจง สุย กางหยัง เจฟฟรีย์ หลิว
อำนวยการสร้าง: หลี่ เหลียนเจี๋ย
นักแสดงนำ: หลี่ เหลียนเจี๋ย เจ้า เหวินจั๋ว หยาง ไฉ่หนี
กำกับภาพ: จิงเกิ้ล หม่า
ตัดต่อ: เฉิง หยิวจาง
ดนตรีประกอบ: โรมิโอ ดิแอซ มาร์ค หลุย เจมส์ หว่อง
บริษัทผู้สร้าง: Eastern Production Ltd.  
ผู้จัดจำหน่าย: Gala Film Distribution Ltd
วันฉาย:   4 มีนาคม ค.ศ. 1993 (1993-03-04) 
ความยาว: 106 นาที
ประเทศ: ฮ่องกง
ภาษา: กวางตุ้ง
ทำเงิน: 30,666,842 ดอลล่าร์ฮ่องกง
ฟงไสหยก สู้บนหัวคน (อังกฤษ: Fong Sai-yuk, The Legend of Fong Sai-yuk, The Legend จีน: 方世玉; พินอิน: Fang Shi Yu)เป็นภาพยนตร์กำลังภายในในปี ค.ศ. 1993 กำกับโดย หยวน ขุย นำแสดงโดย หลี่ เหลียนเจี๋ย รับบทเป็น ฟ่ง ไสหยก ภาพยนตร์เรื่องนี้ชนะรางวัลรางวัลฮ่องกงฟิล์มอวอร์ด และ รางวัลภาพยนตร์ม้าทองคำอีกด้วย ภาพยนตร์เรื่องนี้มีภาคต่อคือ ปึงซีเง็ก ปิดตาสู้
เนื้อเรื่องย่อ

คุณชายฟง ได้เดินทางเข้าร่วมการประลองยุทธเลือกคู่ เพื่อช่วงชิงหัวใจของถิงถิงธิดาขุนนางใหญ่ ชะตาในแรกพบของทั้งสองช่างหมางเมินยิ่งนัก แต่เมื่อตระกูลของเขาถูกราชวงศ์แมนจูสั่งประหารล้างโคตรข้อหาเป็นกบฏแผ่นดิน คุณชายฟงและถิงถิงจึงกลับมาประสานรอยรักอีกครั้ง ซึ่งความรักส่วนตัวของทั้งสองคงไม่มีทางเกิดขึ้นได้ หากความแค้นอันใหญ่หลวงยังมิได้รับการสะสาง
นักแสดงนำ

หลี่ เหลียนเจี๋ย รับบท คุณชายฟง
หลี่ เจียซิน รับบท ถิงถิง
เจ้า เหวินจั๋ว รับบท ผู้ตรวจการ
แหล่งข้อมูลอื่น

Fong Sai-yuk ที่อินเทอร์เน็ตมูวีเดตาเบส
Fong Sai-yuk ที่ออลมูวี
ผีในวัฒนธรรมไทย

ศาลเพียงตา ซึ่งเป็นสิงสถิตย์ของผีที่คุ้มครองดูแลที่ดิน
ชาวไทยเชื่อว่า ผีสามารถให้คุณหรือให้โทษได้ หากเซ่นสวรวงหรือบูชาไม่ถูกต้อง เช่น ผีขุนน้ำ คือ เทพอารักษ์ประจำต้นน้ำแต่ละสาย ซึ่งสถิตอยู่บนดอยสูง ผีขุนน้ำมักอยู่ตามต้นไม้ใหญ่ ชาวบ้านจะอัญเชิญมาสถิตที่หอผีที่ปลูกอย่างค่อนข้างถาวรใต้ต้นไม้เหล่านี้ ผีขุนน้ำที่อยู่ต้นแม่น้ำใด ก็มักจะได้ชื่อตามแม่น้ำนั้น เช่น ผีปันน้ำ (เทือกเขาผีปันน้ำ ในภาคเหนือ) หรือผีมด และ ผีเมง คือ ผีบรรพบุรุษตามความเชื่อของชาวล้านนา (คำว่า "มด" หมายถึงระวังรักษา) ส่วนผีเมงนี้เข้าใจกันว่ารับมาจากชนเผ่าเม็งหรือมอญโบราณ, ผีเจ้าที่ หรือพระภูมิเจ้าที่ คือผีที่รักษาประจำอยู่ที่ใดที่หนึ่ง เป็นผู้ดูแลรักษาเขตนั้น ๆ ดังนั้น คนโบราณเมื่อเดินทางและหยุดพักที่ใด มักจะบอกขออนุญาตเจ้าที่ทุกครั้ง
นอกเหนือไปจากผีดังกล่าวแล้ว ในแต่ละท้องถิ่นยังมีผีอีกหลายประเภท เช่น ผีกละ หรือ ผีจะกละ เป็นผีที่มักเข้าสิงผู้คนเพื่อเรียกร้องจะกินอาหาร เมื่อเข้าสิงใคร ก็จะแสดงกิริยาผิดปกติไป เมื่อคนสังเกตเห็นก็มักร้องขอกินอาหารและจะกินอย่างตะกละตะกลาม จึงเรียกผีกละตามลักษณะการกิน แต่มักเขียนเป็นผีกะ หรือผีกละยักษ์ เป็นผีที่อยู่รักษาสถานที่ต่างๆ เช่น วัดร้าง, ถ้ำ หรือที่ซึ่งมีสมบัติฝังหรือซ่อนอยู่ ผีกละยักษ์จะคอยพิทักษ์สมบัติเหล่านั้น จนกว่าเจ้าของจะรับทรัพย์สินเหล่านั้นไป ในกรณีผีกละยักษ์ที่อยู่ในวัด เล่ากันว่า มักจะเป็นวิญญาณของพระหรือเจ้าอาวาสที่ผิดวินัย เมื่อตายแล้วไปเกิดไม่ได้ จึงต้องทำหน้าที่พิทักษ์วัดไปจนกว่าจะสิ้นกรรม รูปร่างของผีกละยักษ์ไม่แน่นอน บ้างก็ว่าเป็นหมูตัวใหญ่ที่มีร่างกายเป็นทองแดง บ้างก็ว่าเป็นสุนัขใหญ่สีดำสนิททั้งตัว เป็นต้น
ผี มีความผูกพันกับวิถีชีวิตของชาวไทยมาแต่โบราณ ตั้งแต่เกิดจนกระทั่งตาย จนเกิดเป็นข้อห้าม หรือคะลำ ในภาษาอีสานต่าง ๆ ที่เหมือนกันหรือแตกต่างกันในแต่ละภูมิภาคไป เช่น ห้ามกินเลือด, ห้ามเลี้ยงนกฮูก, นกเค้าแมว, นกแสก, และค้างคาว, ห้ามเคาะจานข้าว, ห้ามกวาดบ้านตอนกลางคืน หรือห้ามเผาศพในวันศุกร์ เป็นต้น
ผีไทยในสื่อวัฒนธรรมร่วมสมัย

ในวัฒนธรรมร่วมสมัยต่าง ๆ มีผีไทยได้ปรากฏตามสื่อเป็นจำนวนมาก แม่นากพระโขนง ซึ่งเป็นเรื่องเล่าของผีตายทั้งกลมที่เชื่อกันว่าเป็นเรื่องจริงที่เกิดขึ้นในต้นยุครัตนโกสินทร์ นับว่าเป็นผีไทยที่เป็นที่รู้จักกันอย่างกว้างขวาง มีศาลบูชา อยู่ที่วัดมหาบุศย์ เขตสวนหลวง ในปัจจุบัน แม่นากพระโขนง ได้ถูกสร้างเป็นละครโทรทัศน์, ละครเวที ภาพยนตร์ แม้กระทั่งการ์ตูน หรืออะนิเมะชั่นต่าง ๆ มากมาย ตั้งแต่ยุคภาพยนตร์เงียบ ในปี พ.ศ. 2479 ทั้งให้ความรู้สึกน่ากลัว หรือแม้กระทั่งขบขันหรือล้อเลียน  หรือ กระสือ ผีผู้หญิงที่ถอดหัวเหลือแต่ไส้กับอวัยวะต่าง ๆ เรืองแสงได้ ล่องลอยหาของสดของคาว และมูตรคูถต่าง ๆ ในเวลากลางคืน กินเป็นอาหาร ก็เป็นผีอีกประเภทหนึ่งเช่นกันที่มักถูกถ่ายออดออกมาในสื่อประเภทนี้ ร่วมกับผีปอบ ที่ บ้านผีปอบ กลายเป็นภาพยนตร์ไทยที่มีจำนวนภาคต่อมากที่สุด (จนถึงปัจจุบัน พ.ศ. 2556-14 ภาค)
ดูเพิ่ม

รายชื่อผีไทย
รูปวาดของผู้หญิงที่เชื่อว่าเป็น แม่นากพระโขนง ภายในศาลแม่นากพระโขนง ในวัดมหาบุศย์
อรรธมณฑป

ภาพเน้นอรรธมณฑปของกันทาริยามหาเทวมนเทียร ขชุราโห
ในสถาปัตยกรรมโบสถ์พราหมณ์ อรรธมณฑป (อักษรโรมัน: Ardhamandapa) เป็นองค์ประกอบสำคัญในหมู่สิ่งปลูกสร้างทางเข้าของโบสถ์พราหมณ์ องค์ประกอบนี้หมายถึงโถงทางเดินที่สร้างพื้นที่เปลี่ยนผ่านจากข้างนอกสู่ข้างในมณฑปของโบสถ์พราหมณ์
อรรธมณฑปโดยทั่วไปมักมีลักษณะเปิดเพื่อช่วยให้มีแสงเข้าถึงและมีอากาศถ่ายเท ตั้งอยู่บริเวณด้านหน้าประตูทางเข้าของมณฑป ในกรณีที่มณฑปใด ๆ มีทางเข้าสามทาง ก็จะมีโถงอรรธมณฑปอยู่สามโถงตามแต่ละด้านที่มีประตูเช่นกัน โดยทั่วไปแล้ว ในแง่ของการออกแบบและงานประติมากรรม อรรธมณฑปมีลักษณะคล้ายกันกับมณฑปโดยทั่วไป ในศาสนสถานของฮินดู ไชนะ และพุทธ มีรูปแบบของพื้นที่เปลี่ยนผ่านระหว่างที่ประดิษฐานตรงใจกลางของศาสนสถาน (ครรภคฤห์) กับโลกภายนอกอยู่ ในโบสถ์พราหมณ์ซึ่งสร้างด้วยแบบแผนเต็มขนาดจะประกอบไปด้วยสามโครงสร้างที่ตอบสนองพื้นที่เปลี่ยนผ่านนี้ คือ อรรธมณฑป, มณฑป และ มหามณฑป โดยมีอรรธมณฑปอยู่ต่ำสุด
แหล่งข้อมูลอื่น

Temple architecture เก็บถาวร 2018-06-16 ที่ เวย์แบ็กแมชชีน
Parts of a North Indian Temple
สัจจะ กาญจน์นิรันดร์

สัจจะ กาญจน์นิรันดร์ (ชื่อเล่น: เบนซ์) เป็นนักพากย์ชายชาวไทย ปัจจุบันพากย์เสียงให้กับสถานีโทรทัศน์เคเบิล ทรูวิชั่นส์ (ยูบีซีในอดีต) และให้เสียงบรรยายในรายการโทรทัศน์หลายรายการ รวมถึงภาพยนตร์โฆษณาต่าง ๆ น้ำเสียงของเขาเริ่มเป็นที่รู้จักและคุ้นเคยของผู้ชม จากรายการทีวีแชมเปี้ยน ที่ออกฉายทางทรูวิชั่นส์ นอกจากนี้ยังได้ร่วมให้เสียงพูดในอัลบั้มรวมศิลปิน "พูดพร่ำทำเพลง" ที่โปรดิวซ์โดย บรรณ สุวรรณโณชิน ด้วย
ผลงาน > แอนิเมชัน

บอย รับบทเป็น ฮิบิโน่ ฮาเรลูย่า
ไนท์ฮันเตอร์ (Weiß Kreuz ไวสส์ครอยซ์) รับบทเป็น ฮิดากะ เคน
เกมกลคนอัจฉริยะ (ปี 1-2) รับบทเป็น มุโต ยูกิ
หนุ่มเฮ้วเป็นสาวฮอต รับบทเป็น โซงะ เก็นโซ (พากย์แทน อิทธิพล มามีเกตุ)
ซามูไรเคียว รับบทเป็น มิบุ เคียวชิโร่
คนปีศาจ (MONSTER) รับบทเป็น เทมมะ เคนโซ
ยอดนักสืบจิ๋วโคนัน รับบทเป็น มิตซึฮิโกะ, ผู้หมวดทาคางิ
เซนต์เซย่า (ช่วงท้ายของภาคโปเซดอนเป็นต้นไป) รับบทเป็น อันโดรเมด้า ชุน
นักรักโลกมายา รับบทเป็น ซากุระโคจิ ยู
เคียวโรจัง (ปี 2) รับบทเป็น เคียวโรจัง
เทพมรณะ รับบทเป็น คุโรซากิ อิจิโกะ
คุโรมาตี้ โรงเรียนคนบวม รับบทเป็น คามิยามะ ทากาชิ
ทรานฟอร์มเมอร์ส รับบทเป็น สตาร์สครีม, วีลแจ็ค, แรทเช็ท
มิรุโมะ ภูตจิ๋วจอมยุ่ง รับบทเป็น หมึกน้อย, สุมิดะ โคอิจิ
โซนิคเอกซ์ รับบทเป็น นัคเคิลส (ช่วงท้ายฤดูกาลที่ 2 จนจบเรื่อง)
ดี.เกรย์แมน รับบทเป็น คันดะ ยู
ผลงาน > ภาพยนตร์แนวโทคุซัทสึ

คาเมนไรเดอร์ V3 (ทรูวิชั่นส์) รับบทเป็น คาซามิ ชิโร่
คาเมนไรเดอร์ X (ทรูวิชั่นส์) รับบทเป็น จิน เคสุเกะ
คาเมนไรเดอร์ สตรองเกอร์ (ทรูวิชั่นส์) รับบทเป็น โจ ชิเงรุ
มาดันเซนคิ ริวเคนโด (ทรูวิชั่นส์) รับบทเป็น เงคิริวเคน, โกริวกัน และ เซโตยามะ โคอิจิ
ผลงาน > ละครและภาพยนตร์

AAA Detective Agency (ทรูวิชั่นส์) พากย์เสียงของ สึมากิ (มาซารุ นางาอิ)
Yoshitsune บุรุษกตัญญู (ทรูวิชั่นส์) พากย์เสียงของ มินาโมโตะ โนะ โยชิซึเนะ (ฮิเดอากิ ทาคิซาว่า)
ชินเซนกุมิ วีรบุรุษเพื่อแผ่นดิน  (ทรูวิชั่นส์) พากย์เสียงของ ฮิจิคาตะ โทชิโซ (โคจิ ยามาโมโตะ), โทโด เฮสุเกะ (คันทาโร่ นากามูระ)
ผลงาน > ให้เสียงบรรยาย > รายการโทรทัศน์

แชมป์เฉือนแชมป์ / คินนิกุบันซึเกะ / ซาสึเกะ (โมเดิร์นไนน์ ทีวี)
ทีวีแชมเปี้ยน ในบางครั้งจะให้เสียงพากย์เป็นผู้เข้าแข่งขันด้วย (ทรูวิชั่นส์ ช่อง ทรู เอกซ์-ไซท์)
แชมเปี้ยนเกม (ททบ.5)
มหัศจรรย์คนเข้าครัว (ทรูวิชั่นส์ ช่อง ทรู เอกซ์-ไซท์)
ศึกตะหลิวผู้พิชิต นอกจากนั้นยังให้เสียงพากย์เป็น สึโยชิ คุซานากิ ซึ่งเป็นแขกประจำรายการที่จะมาทุกตอน (ทรูวิชั่นส์ ช่อง ทรู เอกซ์-ไซท์)
ศึกวัดใจสไตล์บูชิโด (ทรูวิชั่นส์ ช่อง ทรู เอกซ์-ไซท์)
โกโกริโกะ เกมกึ๋ย ให้เสียงพากย์บรรยายภารกิจต่างๆของรายการในระยะแรก ๆ จนถึงปี พ.ศ. 2547 พรเทพ มาสถิตย์ จึงมาให้เสียงพากย์บรรยายแทน (ทรูวิชั่นส์ ช่อง ทรู เอกซ์-ไซท์)
ทีมพิทักษ์ป่าและสัตว์ธรรมชาติ (ทรูวิชั่นส์ ช่อง ทรู เอกซ์พลอร์ 1)
ขำกลิ้งลิงกับหมา (โมเดิร์นไนน์ ทีวี)
สยามเกมส์ (ช่อง 3)
ปาก ต่อ ปาก (ช่อง3)
What is it อะไรกันนี่ (ทีไอทีวี)
เซียนโอเกะ (ช่อง 7)
สติเฟื่องเรื่องวิทยาศาสตร์  (Brainiac)
ชวนน้องเล่นกล  (Tricky TV)
American Chopper
ทรู อะคาเดมี่ แฟนเทเชีย ซีซั่นที่ 6 วันคอนเสิร์ต (ทรูมิวสิก และโมเดิร์นไนน์) (เสียงบรรยายช่วงแนะนำวิธีโหวต และรายชื่อของรางวัลสำหรับนักล่าฝัน)
ผลงาน > ให้เสียงบรรยาย > ภาพยนตร์โฆษณา

ไวไว รสหมูสับต้มยำ (ชุด "ไวไว รสหมูสับต้มยำ ซองนี้นี่เอง")
เวเฟอร์ ทัวริส
คัตโตะ ไส้ช็อกโกแลต
ขนมมันทอดกรอบเคลือบเนยคาราเมล ปาร์ตี้ (ชุด "จรวดจิ๋วตะลุยอวกาศ")
ขนม ออร์เดิร์ฟ (ชุด "มีซอสให้จิ้ม")
ขนมข้าวโพดอบกรอบ คอนเน่
ยู-ทิป บาย อุทัยทิพ
ตอบคำถามชิงรางวัล ผ่านทาง โทรศัพท์ เกม ลิงกับหมาจอมซน
โฆษณาต่าง ๆ ทาง ทรู วิชั่นส์
สปอตโฆษณา VCD DVD เรื่อง แขนกลคนแปรธาตุ ของ TIGA
ผลงาน > ให้เสียงบรรยาย > เกมฝึกทักษะ

เกม Little Chef โดย วิสต้า
แหล่งข้อมูลอื่น

www.kartoon-discovery.
ข้อมูล รายชื่อ นักพากย์ไทย
เจ เอส แอล โกลบอล มีเดีย

| --- | --- |
ประเภท: บริษัทจำกัด
ก่อตั้ง: 8 พฤศจิกายน พ.ศ. 2522
ผู้ก่อตั้ง: ลาวัลย์ กันชาติ สมพล สังขะเวส จำนรรค์ ศิริตัน หนุนภักดี
เลิกกิจการ: 1 กรกฎาคม 2565 (2565-07-01) (42 ปี 235 วัน)
สำนักงานใหญ่: 154 ซอยลาดพร้าว 107 ถนนลาดพร้าว   แขวงคลองจั่น เขตบางกะปิ กรุงเทพมหานคร
บุคลากรหลัก: ลาวัลย์ กันชาติ-ประธาน ปริพันธ์ หนุนภักดี-รองประธาน  จำนรรค์ ศิริตัน หนุนภักดี-ประธานกรรมการบริหาร  รติวัลคุ์ ธนาธรรมโรจน์-ประธานเจ้าหน้าที่บริหาร  วัชระ แวววุฒินันท์-ประธานเจ้าหน้าที่ฝ่ายปฏิบัติการ
ผลิตภัณฑ์: รายการโทรทัศน์ ละครโทรทัศน์ ภาพยนตร์ สตูดิโอ จัดงานแสดง อีเวนท์ คอนเสิร์ต โชว์บิซ
เว็บไซต์: www.jslglobalmedia.com
บริษัท เจ เอส แอล โกลบอล มีเดีย จำกัด (อังกฤษ: JSL Global Media Company Limited)  เป็นบริษัทผู้ผลิตรายการโทรทัศน์ในประเทศไทย เดิมชื่อว่า บริษัท เจ เอส แอล จำกัด ปัจจุบัน มีนาง รติวัลคุ์ ธนาธรรมโรจน์ เป็นประธานเจ้าหน้าที่บริหาร สำนักงานอยู่ที่ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร
ประวัติ

เจ เอส แอล ก่อตั้งเมื่อปลายปี พ.ศ. 2522 ด้วยเงินทุนจดทะเบียนแรกเริ่ม 1 แสนบาท โดยมีผู้ร่วมก่อตั้งคือ ลาวัลย์ ชูพินิจ (กันชาติ), จำนรรค์ ศิริตัน และสมพล สังขะเวส (เสียชีวิตแล้ว) นักแปลนิยายชื่อดัง ซึ่งชื่อของบริษัทมาจากชื่อของผู้ก่อตั้งนั่นเอง โดยมีวัตถุประสงค์เพื่อประกอบกิจการถ่ายทำภาพยนตร์ และจัดรายการทางวิทยุโทรทัศน์ รวมทั้งการโฆษณาประชาสัมพันธ์ จนกระทั่งสมพลขอลาออกจึงได้มีการเปลี่ยนกรรมการผู้จัดการและหุ้นส่วนคนสำคัญเป็น เสรี ชยามฤต และสมพงษ์ วรรณภิญโญ ตามลำดับ ภายหลังสมพงษ์และบุคลากรจำนวนหนึ่งได้ขอแยกตัวโดยนำค่ายเพลงคีตา เรคคอร์ดสออกไปบริหารเอง เจ เอส แอล จึงได้ปริพันธ์ หนุนภักดี เป็นรองประธานกรรมการ ปัจจุบันเปลี่ยนชื่อบริษัทเป็น บริษัท เจ เอส แอล โกลบอล มีเดีย จำกัด เพื่อให้เข้ากับความก้าวหน้าของเทคโนโลยีด้านการสื่อสารไร้พรมแดน ซึ่งส่งผลต่อพฤติกรรมของผู้บริโภค โดยมีรติวัลคุ์ ธนาธรรมโรจน์ เป็นประธานเจ้าหน้าที่บริหาร และมีบริษัทในเครือ อาทิ AI (Thailand) ที่เป็นผู้ดูแลลิขสิทธิ์คาแรคเตอร์การ์ตูนดังๆ ในการนำไปผลิตเป็นสินค้า รวมทั้งยังมีบริการให้เช่า กล้อง ห้องตัดต่อ ห้องลงเสียงและสตูดิโอ
บริษัทเริ่มทำการผลิตรายการโทรทัศน์ประเภทเกมโชว์ ออกอากาศทางสถานีวิทยุโทรทัศน์กองทัพบกช่อง 5 ต่อมาได้ขยายการผลิตรายการในหลากหลายรูปแบบ และหลายสถานี เช่น ช่อง 5 ช่อง 7 ช่อง 3 ช่อง 9 ไอทีวี ช่องวัน 31 ไทยรัฐทีวี และอื่น ๆ เป็นจำนวนกว่า 100 รายการ เพื่อนำเสนอออกอากาศ เช่น เกมโชว์ ควิซโชว์ เรียลลิตี้โชว์ การประกวด วาไรตี้โชว์ ทอล์คโชว์ รายการตลก ละครเวที ละครซิทคอม ละครเรื่องยาว ละครสั้น สารคดีโทรทัศน์  และรายการวันหยุดนักขัตฤกษ์ ซึ่งได้รับการตอบรับเป็นอย่างดีจากผู้ชมทุกเพศ ทุกวัย และยังได้รับรางวัลจากหลายสถาบัน
ปัจจุบันมีรายการโทรทัศน์ประเภททอล์คโชว์และวาไรตี้โชว์ออกอากาศทางเอ็มคอตเอชดีและพีพีทีวี โดยบางรายการจะมีผู้ผลิตรายการรายอื่นร่วมผลิตด้วย
นอกจากนี้ ยังเปิดสถานีโทรทัศน์ดาวเทียม เจ เอส แอล แชนแนล โดยนำเสนอรายการต่างๆ ของบริษัทตั้งแต่ยุคเริ่มต้น ทั้งที่เคยออกอากาศแล้วแต่ยังคงความร่วมสมัย และเทปรายการที่ไม่เคยออกอากาศทางโทรทัศน์ เนื่องจากไม่ผ่านการเซ็นเซอร์ รวมทั้งรายการใหม่ของผู้จัดรายต่าง ๆ ที่นำเสนอผลงานแต่ไม่ได้รับโอกาสจากที่อื่นอีกด้วย แต่ได้ยุติการแพร่ภาพลงตั้งแต่วันที่ 31 ธันวาคม พ.ศ. 2554 โดยยังไม่มีกำหนดการกลับมาแพร่ภาพแต่อย่างใด
ที่ทำการของบริษัท เริ่มแรกใช้บ้านพักบริเวณสนามเป้า ถนนพหลโยธิน แล้วจึงย้ายมาที่ซอยอินทามระ 6 ถนนสุทธิสารวินิจฉัย และหมู่บ้านราชาวิลล่า ซอยลาดพร้าว 67 ตามลำดับ และตั้งแต่ปี พ.ศ. 2528 จนถึงปัจจุบัน บริษัทมีสำนักงานและสตูดิโอของตนเอง ตั้งอยู่ที่ 154 ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร
วันศุกร์ที่ 1 กรกฎาคม พ.ศ. 2565 บริษัทได้ประกาศปิดกิจการการดำเนินงานบางส่วนที่ขาดทุนเพื่อปรับโครงสร้างองค์กร
ผลงาน > รายการโทรทัศน์

เจ เอส แอล โกลบอล มีเดีย ผลิตรายการต่างๆ ทั้งเกมโชว์ ควิซโชว์ เกมโชว์สำหรับเด็ก ทอล์คโชว์ วาไรตี้โชว์ วาไรตี้คอเมดี้โชว์ เรียลลิตี้โชว์ การประกวด ละครเวที สารคดี และรายการวันหยุดนักขัตฤกษ์ เป็นจำนวนกว่า 100 รายการ เพื่อนำเสนอออกอากาศทาง สถานีวิทยุโทรทัศน์กองทัพบก, สถานีโทรทัศน์ช่อง 7 เอชดี, สถานีโทรทัศน์ไทยทีวีสีช่อง 3, สถานีโทรทัศน์ช่อง 9 เอ็มคอตเอชดี, สถานีโทรทัศน์ไอทีวี, สถานีโทรทัศน์ไทยพีบีเอส, สถานีโทรทัศน์เอแอลทีวี, สถานีโทรทัศน์ช่องวัน 31, สถานีโทรทัศน์สปริงนิวส์, สถานีโทรทัศน์นาว 26, สถานีโทรทัศน์ไทยรัฐทีวี ,สถานีโทรทัศน์พีพีทีวี และ สถานีโทรทัศน์อมรินทร์ทีวี
รูด็อล์ฟ เฮิส

| รูด็อล์ฟ เฮิส |
| --- | --- |
เฮิสในการไต่สวนของคณะตุลาการแห่งชาติสูงสุดโปแลนด์ ปี 1947
เกิด: 25 พฤศจิกายน ค.ศ. 1901(1901-11-25) บาเดิน-บาเดิน, จักรวรรดิเยอรมัน
เสียชีวิต: 16 เมษายน ค.ศ. 1947(1947-04-16) (45 ปี) ออชฟีแยญชิม, โปแลนด์
รับใช้:  ไรช์เยอรมัน
แผนก/สังกัด: ชุทซ์ชตัฟเฟิล
ประจำการ: 1934–1945
ชั้นยศ: เอ็สเอ็ส-ชตูร์มบันน์ฟือเรอร์
หน่วย: หน่วยหัวกะโหลก
บังคับบัญชา: ผู้บัญชาการของค่ายกักกันเอาช์วิทซ์, 4 พฤษภาคม ค.ศ. 1940 – 1 ธันวาคม ค.ศ. 1943, 8 พฤษภาคม ค.ศ. 1944 – 18 มกราคม ค.ศ. 1945
คู่สมรส: Hedwig Hensel (สมรส 1929) 
ความสัมพันธ์: มีบุตร 5 คน (ลูกสาว 3 คนและลูกชาย 2 คน)
รูด็อล์ฟ เฮิส (เยอรมัน: Rudolf Höss) เป็นเจ้าหน้าที่ชุทซ์ชตัฟเฟิลแห่งนาซีเยอรมนี มียศเป็นเอ็สเอ็ส-ชตูร์มบันน์ฟือเรอร์ และปฏิบัติหน้าที่เป็นผู้บัญชาการค่ายกักกันที่ยาวนานที่สุดของค่ายกักกันเอาช์วิทซ์ในสงครามโลกครั้งที่สอง เขาได้ทดสอบและปฏิบัติวิธีการต่าง ๆ เพื่อเร่งลงมือแผนการของฮิตเลอร์ที่จะกำจัดชาวยิวในยุโรปภายใต้การยึดครองของเยอรมันอย่างเป็นระบบหรือเรียกอีกอย่างหนึ่งคือ มาตราการสุดท้าย (Final Solution) ด้วยความคิดริเริ่มของหนึ่งในผู้ใต้บังคับบัญชาของเขา เอ็สเอ็ส-ฮอฟท์ชตูร์มฟือเรอร์ (ร้อยเอก) Karl Fritzsch เฮิสได้แนะนำให้ใช้สารกำจัดศัตรูพืช ซือโคลน เบ ที่มีสารไฮโดรเจนไซยาไนด์นำไปสู่กระบวนการฆ่า เพราะฉะนั้นจึงอนุญาตให้เหล่าทหารหน่วยเอสเอสในค่ายกักกันเอาช์วิทซ์ทำการสังหารผู้คนประมาณ 2,000 คนต่อชั่วโมง เขาได้สร้างการติดตั้งขนาดใหญ่สำหรับการทำลายล้างอย่างต่อเนื่องของมนุษยชาติที่เคยรู้จัก
เฮิสได้เข้าร่วมพรรคนาซีในปี ค.ศ. 1922 และหน่วยเอสเอสในปี ค.ศ. 1934 ตั้งแต่วันที่ 4 พฤษภาคม ค.ศ. 1940 ถึงเดือนพฤศจิกายน ค.ศ. 1943 และอีกครั้งตั้งแต่วันที่ 8 พฤษภาคม ค.ศ. 1944 ถึง 18 มกราคม ค.ศ. 1945 เขาได้เป็นผู้รับผิดชอบของค่ายเอาช์วิทซ์ที่มีประชากรจำนวนมากกว่าหนึ่งล้านคนถูกสังหารก่อนที่เยอรมนีพ่ายแพ้สงคราม เขาได้ถูกตัดสินโทษประหารชีวิตด้วยการแขวนคอในปี ค.ศ. 1947 หลังการพิจารณาคดีที่วอร์ซอ ในระหว่างที่เขาถูกคุมขังอยู่ในโปแลนด์ ได้ขอร้องต่อเจ้าหน้าที่โปแลนด์ให้เขาได้เขียนหนังสือซึ่งได้รับการเผยแพร่เป็นภาษาอังกฤษภายใต้ชื่อของ ผู้บังคับบัญชาค่ายเอาช์วิทซ์:อัตชีวประวัติของรูด็อล์ฟ เฮิส มันได้ประกอบด้วยสองส่วน ส่วนหนึ่งที่มีเนื้อหาเกี่ยวกับชีวิตของเขาเองและคนอื่น ๆ ที่มีส่วนเกี่ยวข้องกับเจ้าหน้าที่หน่วยเอสเอสคนอื่น ๆ ที่เขาคุ้นเคย โดยส่วนใหญ่ตั้งแต่ไฮน์ริช ฮิมเลอร์และเทโอดอร์ ไอเคอและคนอื่น ๆ อีกหลายคน
มานพ อัศวเทพ

| มานพ อัศวเทพ |
| --- | --- |
ชื่อเกิด: วิริยะ จุลมกร
เกิด: 16 ตุลาคม พ.ศ. 2480 จังหวัดพระนคร ประเทศสยาม
เสียชีวิต: 28 ตุลาคม พ.ศ. 2566 (86 ปี) โรงพยาบาลสมเด็จพระปิ่นเกล้า กรุงเทพมหานคร ประเทศไทย
คู่สมรส: สุนันท์ จุลมกร
บุตร: 3 คน
อาชีพ: นักแสดง ทหารเรือ
ปีที่แสดง: พ.ศ. 2505 - 2566
ผลงานเด่น: ละครเร่ (2512) ชู้ (2515)  เงาราหู (2519)
พระสุรัสวดี: นักแสดงประกอบชายยอดเยี่ยมจากเรื่อง เงาราหู ปี พ.ศ. 2519

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพไทย
ชั้นยศ:  พันจ่าเอก
 
มานพ อัศวเทพ มีชื่อจริงคือ เรือโท วิริยะ จุลมกร ร.น. ชื่อเล่น พี่ยะ (16 ตุลาคม พ.ศ. 2477 - 28 ตุลาคม พ.ศ. 2566) เป็นนักแสดง และทหารเรือชาวไทย เกิดที่กรุงเทพมหานคร จบการศึกษาจากโรงเรียนจ่าทหารเรือที่สัตหีบ เคยทำงานอยู่ที่กองบัญชาการทหารสูงสุด เป็นพลขับประจำตัวจอมพลถนอม กิตติขจร ได้รับยศพันจ่าเอก
ประวัติ

มานพเข้าสู่วงการโดยบังเอิญในปี พ.ศ. 2505 ด้วยการพบกับ สนาน คราประยูร เจ้าของนครพิงค์ภาพยนตร์ ที่ร้านตัดผม โดยใช้ชื่อในวงการบันเทิงว่า นาวิน เทพโยธี ก่อนที่จะมีผลงานทางจอเงินครั้งแรกในปี พ.ศ. 2506 เรื่อง นางสมิงพราย ประกบกับ มิตร ชัยบัญชา และ ตรึงใจ วลัยลักษณ์ ต่อมาจึงได้รับบทเป็นพระเอกเต็มตัวเรื่องแรกในปี พ.ศ. 2507 คือ พิชิตทรชน คู่กับ อมรา อัศวนนท์  ต่อด้วย เพชรน้ำผึ้ง (2508), สุดแผ่นดิน (2510), หลั่งเลือดแดนสิงห์ (2512) ประกบกับ สมบัติ เมทะนี และ เพชรา เชาวราษฎร์ ขณะนั้นรับงานแสดงได้ไม่เต็มที่เพราะยังรับราชการเป็นทหารเรือไปด้วย จนกระทั่งหม่อมปริม ยุคล ณ อยุธยา (บุนนาค) ซึ่งเป็นหม่อมของ พลตรี พระเจ้าวรวงศ์เธอ พระองค์เจ้าภาณุพันธุ์ยุคล ได้ติดต่อให้เป็นพระเอกภาพยนตร์ของของอัศวินภาพยนตร์เรื่อง ละครเร่ คู่กับ สุทิศา พัฒนุช ร่วมด้วยดาราใหม่ในสมัยนั้น คือ  สายัณห์ จันทรวิบูลย์, จารุวรรณ ปัญโญภาส และ กนกวรรณ ด่านอุดม ซึ่งภาพยนตร์เรื่องนี้ได้รับรางวัลชมเชยกำกับศิลป์ จากงานมหกรรมภาพยนตร์เอเชียแปซิฟิค ครั้งที่ 15 ณ กรุงมะนิลา ประเทศฟิลิปปินส์ในปีเดียวกัน จากนั้นเขาได้เปลี่ยนชื่อในวงการเป็น มานพ อัศวเทพ ต่อมาจึงมีผลงานตามมาอย่างต่อเนื่องทั้งบทพระรองและตัวร้าย จนได้รับรางวัลตุ๊กตาทองนักแสดงประกอบชายจากเรื่อง เงาราหู ที่กำกับโดย เปี๊ยก โปสเตอร์ เมื่อปี พ.ศ. 2519
ชีวิตส่วนตัว เรือโท วิริยะ จุลมกร ร.น. หรือ มานพ อัศวเทพ สมรสกับสุนันท์ จุลมกร (กุ้ง) มีบุตรและบุตรีทั้งหมด 3 คน เคยเป็นเจ้าของร้านอาหารชื่อ ปูทอง
ประวัติ > เสียชีวิต

มานพ อัศวเทพ เสียชีวิตเมื่อวันที่ 28 ตุลาคม พ.ศ. 2566 ที่โรงพยาบาลทหารเรือ (สมเด็จพระปิ่นเกล้า) สิริอายุ 86 ปี ด้วยโรคนิ่วอักเสบ ระหว่างผ่าตัดมีการเสียเลือดมาก (สาเหตุการตาย ตับวาย) ประกอบกับอายุมาก ซึ่งลูกสาวของมานพได้ให้ข้อมูลเอาไว้
ซึ่งการสวดพระอภิธรรมศพ "มานพ อัศวเทพ" จะเริ่มเมื่อวันที่ 28 ตุลาคม พ.ศ. 2566 ณ ศาลา 2 วัดเจ้าอาม ถนนบางขุนนนท์ เขตบางกอกน้อย กรุงเทพมหานคร และเริ่มพิธีฌาปนกิจศพ เมื่อวันที่ 31 ตุลาคม พ.ศ. 2566 ณ เมรุวัดเจ้าอาม
ผลงาน > ละครโทรทัศน์

2512 ป่าสังคม (ช่อง 4)
2521 ป่าฆาตกร (ช่อง 3)
2522 กุลปราโมทย์ (ช่อง 3)
2524 น้ำตาพระจันทร์ (ช่อง 7)
2531 กว่าจะรู้เดียงสา (ช่อง 7)
2531 สงครามเก้าทัพ (ช่อง 3) รับบท พระเจ้าปดุง
2531 แผลเก่า (ช่อง 7)
2531 ตะรุเตา (ช่อง 7)
2532 แก้วตาเสือ (ช่อง 7)
2532 ปริศนาของเวตาล (ช่อง 7)
2532 อยู่เพื่อรัก (ช่อง 7)
2532 เคหาสน์สีแดง (ช่อง 7) รับเชิญ
2532 มัจจุราชฮอลิเดย์ (ช่อง 3)
2532 จ้าวพ่อกรรมกร (ช่อง 7)
2532 บ้านไม่รู้โรย (ช่อง 9)
2533 คู่กรรม (ช่อง 7)
2533 แม่ลาวเลือด (ช่อง 3)
2533 เหตุเกิดที่ สน. (ช่อง 7)
2534 คุณหญิงบ่าวตั้ง (ช่อง 9)
2534 ชลาลัย (ช่อง 5) รับเชิญ
2535 ลางรัก (ช่อง 5)
2535 นางทิพย์ (ช่อง 7)
2535 สมเด็จพระสุริโยทัย (ช่อง 3) รับบท สมเด็จพระชัยราชาธิราช
2535 รักในรอยแค้น (ช่อง 5)
2535 สองฝั่งคลอง (ช่อง 7)
2536 มัจจุราชสีน้ำผึ้ง (ช่อง 9)
2536 บัลลังก์เมฆ (ช่อง 5)
2537 นางฟ้าปีกอ่อน (ช่อง 5)
2537 ทวิภพ (ช่อง 7)
2537 เจ้านาง (ช่อง 5) (รับเชิญ)
2537 สารวัตรใหญ่ (ช่อง 7)
2538 ผู้ชายไม้ประดับ (ช่อง 7) รับเชิญ
2538 สายโลหิต (ช่อง 7) รับเชิญ
2538 เจ้าพ่อจำเป็น (ช่อง 5)
2539 เกาะสวาท หาดสวรรค์ (ช่อง 7)
2539 เพลิงพระนาง (ช่อง 5) รับเชิญ
2539 ฉก.เสือดำ ถล่มหินแตก (ช่อง 5) รับเชิญ
2539 ดั่งดวงหฤทัย (ช่อง 7)
2540 คืนของฉัน วันของเธอ (ช่อง 5)
2540 นางสาวไม่จำกัดนามสกุล (ช่อง 5)
2540 ซอสามสาย (ช่อง 3) รับเชิญ
2540 บ้านบุษบาบัณ (ช่อง 7)
2540 การะเกด (ช่อง 7)
2540 ชุมทางเขาชุมทอง (ช่อง 5) รับเชิญ
2540 ลูกผู้ชายเหยียบฝัน (ช่อง 3)
2540 เขมรินทร์ อินทิรา (ช่อง 5) รับเชิญ
2541 ร่วมงานรัก (ช่อง 3) รับเชิญ
2542 ตามรอยรัก (ช่อง 7)
2542 แม่นาค (ช่อง 7) รับเชิญ
2542 ดาวกลางดง (ช่อง 7)
2542 ดาวคนละดวง (ช่อง 7)
2542 กองร้อย 501 (ช่อง 7)
2542 หนุ่มทิพย์ (ช่อง 7) รับเชิญ
2542 รักสุดท้ายที่ปลายฟ้า (ช่อง 3)
2542 ละครเทิดพระเกียรติชุดใต้แสงตะวัน ตอน ฝนแรก (ช่อง 7)
2543 อังกอร์ (ช่อง 7)
2543 แม่ครัวตัวยุ่ง (ช่อง 7) รับเชิญ
2543 หงส์เหนือมังกร (ช่อง 5) รับเชิญ
2543 บ้านไร่เรือนตะวัน (ช่อง 7)
2543 ดุจฟ้าไร้ดาว (ช่อง 7)
2543 โสนบานเช้า คัดเค้าบานเย็น (ช่อง 7)
2544 ขอดเกล็ดมังกร (ช่อง 7)
2544 อะเมซซิ่งโคกเจริญ (ช่อง 3)
2544 นางแมวป่า (ช่อง 7)
2544 ขุมทรัพย์แม่น้ำแคว (ช่อง 7) รับเชิญ
2545 จอมคนปล้นผ่าโลก (ช่อง 7)
2545 ลูกผู้ชายหัวใจเพชร (ช่อง 7) รับเชิญ
2545 แผลเก่า (ช่อง 3) รับเชิญ
2546 กษัตริยา (ช่อง 5)
2546 เปรตวัดสุทัศน์ (ช่อง 7)
2546 เล่ห์ลับสลับร่าง (ช่อง 3)
2546 มหาราชกู้แผ่นดิน (ช่อง 5)
2546 ปมรักนวลฉวี (ช่อง ITV)
2546 พุทธานุภาพ (ช่อง 3) รับเชิญ
2547 คู่กรรม (ช่อง 3)
2547 พรายปรารถนา (ช่อง 3)
2547 คุณชายจอมยุ่ง (ช่อง 3)
2547 รักสุดขั้ว (ช่อง 7)
2547 เล็กใหญ่ไม่เกี่ยวขอเอี่ยวด้วยคน (ช่อง 7)
2548 แผ่นดินหัวใจ (ช่อง 3)
2548 เหมราช (ช่อง 7)
2548 สาวใช้คนใหม่ (ช่อง 7)
2549 ตะวันรุ่งที่ทุ่งกระทิง (ช่อง 7)
2555 นางสิงห์สะบัดช่อ (ช่อง 5)
2555 เปรตวัดสุทัศน์ (ช่อง 7)
2556 มนต์นาคราช (ช่อง 7)
2556 คู่กรรม (ช่อง 5) รับเชิญ
2556 สุดสายป่าน (ช่อง 5)
ผลงาน > มิวสิกวีดีโอ

เพลง ร้ายก็รัก ของ โจอี้ บอย (2554)
คาร์ล เบ็นทซ์

| คาร์ล ฟรีดริช เบ็นทซ์ |
| --- | --- |
Karl Friedrich Benz (เยอรมัน)
เบ็นทซ์ เมื่อครั้นอายุ 25 ปี
เกิด: คาร์ล ฟรีดริช มีชาเอิล ฟาอิลลันท์ 25 พฤศจิกายน ค.ศ. 1844(1844-11-25) มืลบวร์ค, บาเดิน, สมาพันธรัฐเยอรมัน ราชอาณาจักรปรัสเซีย
เสียชีวิต: 4 เมษายน ค.ศ. 1929(1929-04-04) (84 ปี) ลาเดินบวร์ค, บาเดิน, ประเทศเยอรมนี
การศึกษา: มหาวิทยาลัยคาลส์รูเออ
อาชีพ: วิศวกร
ผลงานเด่น: เบ็นทซ์พาเท็นท์-โมทอร์วาเกิน
คู่สมรส: แบร์ทา ริงเงอร์
บุตร: 5 คน
ลายมือชื่อ

คาร์ล ฟรีดริช เบ็นทซ์ (เยอรมัน: Karl Friedrich Benz) เป็นผู้ออกแบบเครื่องยนต์และวิศวกรยานยนต์ชาวเยอรมัน เขาเป็นผู้ประดิษฐ์รถเบ็นทซ์พาเท็นท์-โมทอร์วาเกิน รถยนต์ใช้น้ำมันคันแรกของโลก และยังเป็นผู้ประดิษฐ์คลัตช์, คาร์บูเรเตอร์ และหัวเทียน
เกิดเมื่อ  25 พฤศจิกายน ค.ศ. 1844 ในเมืองชนบทมืลบวร์ค ใกล้กับเมืองคาลส์รูเออ เมื่อแรกเกิดมีชื่อจริงว่าคาร์ล ฟรีดริช มิชชาเอล ไวลันท์ (Karl Friedrich Michael Vaillant) เป็นบุตรของนายโยฮัน เกออร์ค เบ็นทซ์ (Johann Georg Benz) กับนางโยเซฟีเนอ ไวลันท์ (Josephine Vaillant) เมื่ออายุได้สองขวบ บิดาก็เสียชีวิตจากโรคปอดบวม มารดาจึงเปลี่ยนชื่อเขาเป็นคาร์ล ฟรีดริช เบ็นทซ์ เพื่อรำลึกถึงบิดา
แม้ชีวิตจะขัดสน แต่มารดาก็จัดแจงให้เขาได้รับการศึกษาที่ดี เด็กชายเบ็นทซ์เข้าเรียนที่โรงเรียนประถมศึกษาในเมืองคาลส์รูเออและเป็นนักเรียนยอดเยี่ยม ต่อมาเขาเข้าศึกษาที่โรงเรียนสารพัดช่าง ในตอนแรกเขาเรียนวิชาทำกุญแจ แต่แล้วก็หันไปเรียนทางด้านวิศวกรรมหัวรถจักรไอน้ำตามรอยบิดา ใน ค.ศ. 1860 เบ็นทซ์ในวัย 15 ปีสามารถสอบเข้าเรียนสาขาวิศวกรรมเครื่องกลที่มหาวิทยาลัยคาลส์รูเออได้ และจบการศึกษาใน ค.ศ. 1864
ในปีค.ศ. 1883 เบ็นทซ์ได้ตั้งบริษัท Benz & Co. Rheinische Gasmotoren-Fabrik ขึ้นที่เมืองมันไฮม์ (ภายหลังได้รวมกิจการกับไดม์เลอร์เป็น Daimler-Benz AG) ซึ่งผลิตเครื่องจักรกลทางอุตสาหกรรม และต่อมาก็ผลิตเครื่องยนต์ก๊าซออกวางจำหน่าย ความก้าวหน้าของบริษัททำให้เขาคิดออกแบบ เกวียนไร้ม้า (horseless carriage) ขึ้นมาซึ่งเป็นความคิดที่คิดไว้นานแล้ว ในปีค.ศ. 1885 เขาสร้างยานยนต์สามล้อซึ่งเป็นยานยนต์คันแรกชื่อว่าเบ็นทซ์พาเท็นท์-โมทอร์วาเกิน (Benz Patent-Motorwagen) ซึ่งได้รับการยอมรับเป็นรถยนต์คันแรกของโลก
แหล่งข้อมูลอื่น

Automuseum Dr. Carl Benz, Ladenburg/Germany
Bertha Benz Memorial Route/Germany
ชนิดใกล้สูญพันธุ์ (สถานะไอยูซีเอ็น)

ควายป่าหนึ่งในสัตว์ที่ใกล้สูญพันธุ์
ชนิดใกล้สูญพันธุ์ (อังกฤษ: endangered species) ตามการจัดประเภทขององค์การระหว่างประเทศเพื่อการอนุรักษ์ธรรมชาติ (ไอยูซีเอ็น) นั้น ได้แก่ชนิด (สปีชีส์) ที่ได้รับการจัดประเภทว่า เป็นไปได้อย่างยิ่งที่จะสูญพันธุ์ไปจากเขตพื้นถิ่นของตนในอนาคตอันใกล้ ในบัญชีแดงไอยูซีเอ็นนั้น "ใกล้สูญพันธุ์" (endangered) เป็นสถานะการอนุรักษ์ที่มีความรุนแรงสูงสุดเป็นอันดับที่สองสำหรับประชากรสัตว์ป่าตามแผนผังของไอยูซีเอ็นถัดจากระดับ "ใกล้สูญพันธุ์ขั้นวิกฤต" (critically endangered) ใน ค.ศ. 2012 บัญชีแดงไอยูซีเอ็นระบุสัตว์ 3,079 ชนิดและพืชอีก 2,655 ชนิดว่าใกล้สูญพันธุ์ทั่วโลก ส่วนตัวเลขสำหรับ ค.ศ. 1998 นั้น คือ 1,102 และ 1,197 ชนิดตามลำดับ